TIEDOTE KOULUTERVEYDENHUOLLOSTA HYVAKS-ALUEELLA

Terveydenhoitaja tapaa oppilaita ja huoltajia terveystarkastusten, avointen vastaanottojen sekä kohdennettujen terveystapaamisten yhteydessä. Terveydenhoitaja järjestää ja toteuttaa oppilaiden määräaikaiset terveystarkastukset sekä tarvittaessa selvittää tarkastuksista poisjäävien tuen tarpeen vuosittain. Laajat terveystarkastukset 1., 5. ja 8. luokalla toteutetaan yhdessä koululääkärin kanssa. Huoltajien on tärkeää osallistua laajoihin terveystarkastuksiin, mutta he ovat tervetulleita myös kaikkiin muihin tarkastuksiin. Huoltajien tulee varata aika oppilaalle määrättyihin seurantakäynteihin esimerkiksi kasvu, ryhti, kuulo, näkö.
Terveydenhoitaja osallistuu yhteisöllisiin ja yksilöllisiin opiskeluhuoltoryhmiin, opiskeluhuoltosuunnitelman laatimiseen sekä kouluyhteisön terveellisyyden ja turvallisuuden edistämiseen ja seurantaan.
Kouluterveydenhuollossa hoidetaan vain ne koulupäivän ja koulumatkan aikana sattuneet tapaturmat, joissa vaaditaan terveydenhuollon ammattilaisen arviota. Vapaa-ajan tapaturmien hoito tulee järjestää kotona, oman alueen terveysasemalla tai muussa huoltajien valitsemassa hoitopaikassa. Koulun henkilökunnan toivotaan olevan ensin puhelimitse yhteydessä koulun terveydenhoitajaan ennen oppilaan saattamista vastaanotolle. Myös koululla on oltava ensiaputarvikkeita ja valmius ensiavun antamiseen, sillä terveydenhoitaja ei aina ole tavoitettavissa ensiapua vaativissa tilanteissa. 
Oppilaan sairastuessa kesken koulupäivän on koulun henkilökunta yhteydessä huoltajiin, jotka järjestävät oppilaalle kuljetuksen kotiin sekä tarvittaessa jatkohoitoon. Terveydenhoitajalla käyntiä tulee välttää, mikäli se ei ole ehdottoman tarpeellista oppilaan sen hetkisen terveydentilan vuoksi, jotta tartuntatautien leviämistä saadaan ehkäistyä. 
Sairaanhoidolliset toimenpiteet sekä sairauksien toteaminen ja hoito toteutetaan tarvittaessa avoterveydenhuollossa omalla terveysasemalla. Oppilaiden lyhyt- tai pitkäaikaissairauksia hoidetaan omalla terveysasemalla tai muussa hoitoyksikössä. 
Jatkuvaa, lyhytkestoista tai tilapäistä lääkehoitoa koulupäivän aikana toteutetaan vain sovitusti koulun aikuisten toimesta. Koulupäivänaikaisen lääkehoidon käytännön toteuttamisesta laaditaan yhdessä huoltajien ja koulun lähiaikuisten kesken sekä tarvittaessa yhteistyössä terveydenhuollon kanssa yksilöllinen lääkehoitosopimus.
Terveydenhoitajan tavoittaa puhelimitse tai Wilma-viestillä. Huomioittehan, että opiskeluhuollon työntekijät eivät voi käsitellä oppilaiden henkilökohtaiseen terveyteen ja hyvinvointiin liittyviä asioita Wilman välityksellä eli esim. aikojen varaaminen ei onnistu Wilmassa (pl. terveystarkastukset). Lisätietoja ajanvarauksesta hyvinvointialueen verkkosivuilta hyvaks.fi/palvelumme/kouluterveydenhuolto.


Sähköisen ajanvarauksen osoite: https://ajanvaraus.hyvaks.fi/
Soittoaika arkipäivisin koulujen alkaessa klo:8.00-8.30
Avoin vastaanotto arkipäivisin klo: 11-12, terveydenhoitajat pitävät vuorotellen 

Yhteistyöterveisin,
Mira Friman, 1.-5.lk:n ja vaativan erityisen tuen terveydenhoitaja, p. 050 361 5928
Saija Sirviö, 6.-9.lk:n terveydenhoitaja, p. 050 522 8659
 



